Jongman sterf in vliegongeluk | Maroela Media
Die skermsweeftuig se wrak. Foto: Verskaf
Kapt. Thivhulawi Tshilate, polisiewoordvoerder, het aan Maroela Media gesê ŉ 27-jarige skermsweeftuigleerling se gemotoriseerde valskerm het omstreeks 17:30 in Marievale in Nigel, agter die lugmagbasis, neergestort.
“Die leerling se instrukteur was op die grond en het van daar af aanwysings gegee. Die leerling het beheer oor die skermsweeftuig verloor en neergestort terwyl hy opgestyg het,” het Tshilate gesê.
Die man is op die toneel deur paramedici dood verklaar.
Die Dunnottar-polisie doen ŉ geregtelike doodsondersoek.
Die man se naam kan nog nie bekend gemaak word nie aangesien al sy naasbestaandes nog nie van sy dood in kennis gestel is nie.
‘n Polisiebeampte by die skermsweeftuig se wrak. Foto: Verskaf
Dunnottar-lugmagbasis Gauteng Nigel vliegongelukke
Ai jinne, so jammer om dit te hoor. Dit is so n mooi sport. Sterkte aan die familie. Gelukkig het hy gedoen waarvan hy hou.
Stem saam mt Fritz. Ouers, belangrikste, jul seun het gesterf met iets waaroor hy mal was. Hoop die ondersoek help om ander in die toekoms se lewens te red.
Het juis met vorige twee leerling vlieëniers se ongelukke bevraagteken of daar onvoldoende klas gegee word nou het derde vlieg leerling ongeluk ‘n lewe geëis! Ek hoop daar word deeglik opgevolg- My innige simpatie met ouers en familie!
Ek stem Maya · 2 jaar gelede
Ek stem maar dan word jy uitgeskel en sleggese omdat jy nie simpatie met die familie het nie. Natuurlik het ons simpatie met die familie, ons wil net nie he dit moet weer gebeur nie, na soveel ongelukke moet daar tog ‘n ondersoek geloods word dan nie?
Ou Vriend · 2 jaar gelede
My vriend. Dit was vir my n groot skok toe ek die oproep kry. Ek glo ons sal mekaar weer sien. Mag jy in vrede rus, en die kwale van die wereld jou nie meer pla nie
Kollega · 2 jaar gelede
Jy was nie net ‘n werks kollega nie maar ‘n goeie vriend duisend gewees. Die nuus is aaklig en n bittere seer pil om te sluk. Sterkte aan jou familie en vriende. Ons sal mekaar eendag weer sien. Rus in vrede my maat?